மீக்கா (நூல்)
{{சான்றில்லை}}
 [[படிமம்:Micah prophet.jpg|thumb|மீக்கா இறைவாக்கினர். உருசிய படிம ஓவியம். உருவாக்கப்பட்ட காலம்: 18ஆம் நூற்றாண்டின் முற்பகுதி. காப்பிடம்: கிசி துறவியர் இல்லம், வடக்கு உருசியா.]]
 {{பழைய ஏற்பாடு நூல்கள்}}
 '''மீக்கா''' (''Micah'') என்பது [[கிறித்தவம்|கிறித்தவ]] மற்றும் [[யூதர்]]களின் திருநூலாகிய [[திருவிவிலியம்|திருவிவிலியத்தில்]] ([[பழைய ஏற்பாடு]]) இடம்பெறுகின்ற ஒரு நூல் ஆகும்.
 
 == பெயர் ==
 
 '''மீக்கா''' என்னும் நூல் மூல மொழியாகிய எபிரேயத்தில் מִיכָה (Mikha, Mîḵā) என்று அழைக்கப்படுகிறது. கிரேக்கத்தில் இந்நூல் Μιχαίας, (Michaías) என்றும் இலத்தீனில் Michaeas என்றும் உள்ளது.
 
 இப்பெயரின் பொருள் &quot;கடவுளுக்கு இணையாவார் யார்?&quot; என்பதாகும். மிக்கேல் (Michael) என்பது இப்பெயரின் வேறொரு வடிவம்.
 
 == தோன்றிய காலம் ==
 
 மீக்கா இறைவாக்கு உரைத்த காலம் கி.மு. 737-690 ஆகும். அதுவே யோத்தாம், ஆகாசு, எசேக்கியா ஆகிய மன்னர்களின் ஆட்சிக்காலமும்கூட. மீக்கா யூதாவில் உள்ள நாட்டுப்புற நகர் ஒன்றில் தோன்றியவர். [[ஓசேயா (நூல்)|ஓசேயா]], [[எசாயா (நூல்)|எசாயா]] ஆகியோர் வாழ்ந்து பணியாற்றிய காலமும் அதுவே.
 
 [[எரேமியா (நூல்)|எரேமியா]] இறைவாக்கினரின் நூலில் 26:18 கூறுவதுபோல, &quot;யூதாவின் அரசரான எசேக்கியாவின் காலத்தில் மோரசேத்தைச் சார்ந்த மீக்கா இறைவாக்கு உரைத்துக் கொண்டிருந்தார்.&quot;
 
 மீக்கா நூல் முழுவதுமே அப்பெயர் கொண்ட இறைவாக்கினரால் எழுதப்பட்டதா என்பது குறித்து அறிஞரிடையே ஒத்த கருத்து இல்லை. நூலின் முதல் மூன்று அதிகாரங்களும் (2:12-13 தவிர) அவர் எழுதியவையே எனத் தெரிகிறது. எஞ்சிய நான்கு அதிகாரங்களும் பதிப்பாசிரியர்களின் இணைப்பாக இருக்கலாம்.
 
 == வழங்கும் செய்தி ==
 
 மீக்கா நூலில் சமூக நீதி பற்றிய சிறப்பான கருத்துகள் உள்ளன. அவை [[ஆமோஸ் (நூல்)|ஆமோஸ் இறைவாக்கினர்]] அறிவித்த செய்தியோடு ஒத்திருக்கின்றன. நாட்டில் செல்வம் கொழித்த போதிலும் ஏழை எளியவர்கள் நசுக்கப்பட்டார்கள். அவர்களைக் கொடுமைப்படுத்துவோர் கடவுளுக்கு உண்மையான வழிபாடு நல்கவில்லை. எனவே, கடவுளை அன்புசெய்வோர் தம்மை அடுத்திருப்போரையும் அன்புசெய்ய வேண்டும் என்று மீக்கா வலியுறுத்துகிறார்.
 
 இசுரயேல் மக்கள் நேர்மையற்று நடந்தனர்; அநீதிக்குத் தலைவணங்கினர்; தீச்செயல்கள் பல புரிந்தனர்; ஏழைகளை ஏமாற்றினர்; அனாதைகளை நசுக்கினர். தென்னாட்டினரான யூதா மக்களும் இதுபோன்றே வாழ்ந்து வந்தனர். எனவே இசுரயேல் மக்களுக்கு [[ஆமோஸ் (நூல்)|ஆமோஸ்]] இறைவாக்கினர் முன்னறிவித்த தண்டனைத் தீர்ப்பு தம் நாட்டினர் மீதும் வரும் என்று மீக்காவும் முன்னறிவித்தார். அதே நேரத்தில் மீட்புப் பற்றியும் முன்னறிவித்தார்.
 
 == நூலிலிருந்து சில பகுதிகள் ==
 
 '''மீக்கா 2:1-3'''
 &lt;br /&gt;&quot;தங்கள் படுக்கைகளின்மேல் சாய்ந்து
 &lt;br /&gt;தீச்செயல் புரியத் திட்டமிட்டுக்
 &lt;br /&gt;கொடுமை செல்ல முயல்பவர்களுக்கு ஐயோ கேடு!
 &lt;br /&gt;பொழுது புலர்ந்தவுடன் தங்கள் கைவலிமையினால் 
 &lt;br /&gt;அவர்கள் அதைச் செய்து முடிக்கின்றார்கள்.
 &lt;br /&gt;வயல் வெளிகள் மீது ஆசை கொண்டு,
 &lt;br /&gt;அவற்றைப் பறித்துக் கொள்கின்றார்கள்;
 &lt;br /&gt;வீடுகள்மேல் இச்சை கொண்டு 
 &lt;br /&gt;அவற்றைக் கைப்பற்றிக் கொள்கின்றார்கள்...
 &lt;br /&gt;ஆதாலால் ஆண்டவர் கூறுவது இதுவே:
 &lt;br /&gt;'இந்த இனத்தாருக்கு எதிராகத்
 &lt;br /&gt;தீமை செய்யத் திட்டமிடுகிறேன்'&quot;
 
 '''மீக்கா 6:6-8'''
 &lt;br /&gt;&quot;ஆண்டவரின் திருமுன் வரும்போது
 &lt;br /&gt;உன்னதரான கடவுளாகிய அவருக்கு எதைக் கொண்டுவந்து பணிந்து நிற்பேன்?
 &lt;br /&gt;எரிபலிகளோடும் ஒரு வயதுக் கன்றுகளோடும் அவர் முன்னிலையில் வர வேண்டுமா?
 &lt;br /&gt;ஆயிரக்கணக்கான ஆட்டுக்கிடாய்கள் மேலும் 
 &lt;br /&gt;பல்லயிரக்கணக்கான ஆறுகளாய்ப் பெருக்கெடுத்தோடும் எண்ணெய் மேலும் 
 &lt;br /&gt;ஆண்டவர் விருப்பம் கொள்வாரோ?
 &lt;br /&gt;என் குற்றத்தை அகற்ற என் தலைப்பிள்ளையையும், 
 &lt;br /&gt;என் பாவத்தைப் போக்க நான் பெற்ற குழந்தையையும் பலி கொடுக்க வேண்டுமா?
 &lt;br /&gt;'''ஓ மானிடா, நல்லது எது என அவர் உனக்குக் காட்டியிருக்கின்றாரே!'''
 &lt;br /&gt;'''நேர்மையைக் கடைப்பிடித்தலையும்,'''
 &lt;br /&gt;'''இரக்கம் கொள்வதில் நாட்டத்தையும்'''
 &lt;br /&gt;'''உன் கடவுளுக்கு முன்பாக தாழ்ச்சியோடு நடந்துகொள்வதையும் தவிர''' 
 &lt;br /&gt;'''வேறு எதை ஆண்டவர் உன்னிடம் கேட்கின்றார்?&quot;'''
 
 == உட்பிரிவுகள் ==
 
 {| class=&quot;wikitable&quot;
 |-
 ! பொருளடக்கம்
 ! நூல் அதிகாரங்கள் மற்றும் வசன வரிசை
 ! 1995 திருவிவிலியப் பதிப்பில் பக்க வரிசை
 |-
 | 1. இசுரயேல்மீது தண்டனைத் தீர்ப்பு
 | 1:1 - 3:12
 | 1362 -1365
 |-
 | 2. மீட்பும் அமைதியும்
 | 4:1 - 5:15
 | 1365 - 1368
 |-
 | 3. எச்சரிக்கையும் வருங்கால நம்பிக்கையும்
 | 6:1 - 7:20
 | 1368 - 1371
 |}